קפרן תוראם

קפרן תוראם-אוליאן (בצרפתית: Khéphren Thuram-Ulien; נולד ב-26 במרץ 2001 ברג'ו אמיליה שבאיטליה) הוא כדורגלן צרפתי המשחק בעמדת הקשר בקבוצת ניס מליגת העל הצרפתית ובנבחרת צרפת.

חיים אישיים 
תוראם הוא בנו של כדורגלן נבחרת צרפת לשעבר ליליאן תוראם, ואחיו הצעיר של הכדורגלן מרקוס תוראם. הוא קרוי על שמו של פרעה מצרים חעפרע.

קריירת מועדונים

מונקו 
תוראם הגיע אל מחלקת הנוער של מונקו מליגת העל הצרפתית בשנת 2016. ב-28 בנובמבר 2018 הוא ערך את הופעת הבכורה שלו במועדון, כשהחליף את אלכסנדר גולובין בהפסד 1–2 לאתלטיקו מדריד במסגרת שלב הבתים של ליגת האלופות לעונת 2018/2019. בסך הכל ערך תוראם שתי הופעות בליגת האלופות במדי המועדון, והוסיף הופעה במסגרת גביע הליגה הצרפתית.

ניס 
ב-26 ביוני 2019 חתם תוראם בניס מליגת העל הצרפתית. ב-27 באוגוסט הוא ערך את הופעת הבכורה שלו במועדון, בניצחון 1–2 על נים במסגרת המחזור השני בליגה לעונת 2019/2020. בעונתו הראשונה במועדון הוא ערך 14 הופעות ליגה.

ב-3 באוקטובר 2020 הוא הבקיע את שער הבכורה שלו במועדון, בניצחון 1–2 על נאנט במסגרת המחזור השישי בליגה לעונת 2020/2021. בעונתו השנייה במועדון הוא ערך 29 הופעות ליגה והבקיע שני שערים.

קישורים חיצוניים

הערות שוליים 

כדורגלנים צרפתים
קשרי כדורגל צרפתים
כדורגלני מונקו
כדורגלני ניס
צרפתים שנולדו ב-2001
כדורגלני נבחרת צרפת